පොලීසිය සඳහන් කළේ අනතුරෙන් තවත් එක් අයෙකු බරපතල තුවාල ලබා වව්නියාව රෝහලට ඇතුළත් කර ඇති බවයි.වව්නියාවේ සිට අනුරාධපුරය දෙසට ගමන් කරමින් තිබූ කන්ටේනර් රථයක් සහ ඊට ප්‍රතිවිරුද්ධ දිශාවට ධාවනය වෙමින් තිබූ කැබ් රථයක් මුහුණට මුහුණලා ගැටීමෙන් මෙම අනතුර සිදුවුණා.ඉන් කැබ් රථයට දැඩි හානි සිදුව ඇති අතර, එහි තිබී වෛද්‍යවරියකට අයත් හැඳුනුම්පතක් ද සොයා ගැනුණා.ඒ අනුව මිය ගොස් ඇත්තේ නාරාහේන්පිට පදිංචි තිස් දෙහැවිරිදි වෛද්‍යවරියක් වන එම්.ඩී.ඒ. සුදේශිකා නැමැත්තියක් බවට හඳුනාගෙන තිබෙනවා.අනතුරෙන් කැබ් රථයේ සිටි ඇගේ මාමා සහ නැන්දම්මා ද ජීවිතක්ෂයට පත්වූ අතර, බරපතල තුවාල ලැබූ වෛද්‍යවරියගේ සැමියා ඇතුළත් කෙරුණේ වව්නියාව මහ රෝහලටයි.